૩) ‘સમજોતા’ શબ્દ મને બહુ ગમે છે, કારણ તેમાં જયારે – જયારે જતું કરવાનું આવે છે ત્યારે ઘણુંબધું મળી જતું હોય છે. ‘કૉમ્પ્રોમાઈઝ ?’ કોઈ કાળે નહીં, એવું જડ ને ઘર કરી ગયેલું વલણ ધરાવતા લોકો ઘર્ષણ સિવાય કશું કરતા નથી. તમે થોડું છોડો, હું થોડું જતું કરું-ના વલણમાં ક્યાંક કશું ખૂટતું હોય તો આપોઆપ મળી જાય છે. કેટલાંક પતિ-પત્ની પોતાની વાતનો ‘કક્કો’ છોડતાં જ નથી, સ્નિગ્ધતા જળવાતી નથી. ઘર્ષણ પેદા થાય છે.